open-index/open-wikipedia-markdown huggingface dataset:
Αγαπισμός

Ο **Αγαπισμός** είναι ηθικιστική ιδεολογία ή ένα φιλοσοφικό σύστημα, που βασίζεται αποκλειστικώς και μόνο στην αγάπη. Οι ιστορικές ρίζες τού Αγαπισμού ανάγονται στον Ωριγένη, στους Αγαπημονίτες, στο κίνημα του Ρομαντισμού και στη Διεθνή τής Αγάπης (International of Love). 

## Βιβλιογραφία
*Κορναράκης , Κ. Ι. Μοντέλα παροχής ανακουφιστικής φροντίδας στον Βίο του οσίου Λουκά του Στυλίτη (10ος αι.) και οι μετα-αφηγηματικές βιοηθικές προοπτικές τους. Στο Κοινωνική Θεολογία: Από την Μεταθρησκευτική Ανθρωπολογία στην Ηθική των Θρησκειών (2020) (σσ. 406-449). Αθήνα: Γρηγόρης.
*Φωτόπουλος Ι., Θεανθρώπινη Καθολικότητα ή Πανθρησκειακή Παγκοσμιότητα, Αθήνα 2003
*Αρχιεπισκόπου Ιερωνύμου, Αγαπισμός: το καινούργιο σύστημα ζωής, Αθήναι 21980
*Hieronymos Archbishop, Agapismos, to kainourgio systēma zōēs, Ekdoseis Thēnos (Athēna) 1980· 
*Κωτσιόπουλος Κ., «Ορθοδοξία και Φονταμενταλισμός» (Εισήγηση στο Συνέδριο της Σύρου 2002), Θεσσαλονίκη 2003
*Ramsey P., Basic Christian Ethics, The University of Chicago Press, Chicago and London 1950.
*Robinson J., Honest to God, μτφρ. Δ. Αναστασιάδη, εκδ. Δ. ΑΝΑΣ, Θεσσαλονίκη 1969· 
*Ward K., Religion and Creation, Oxford: Clarendon Press, 1996.

Κατηγορία:Αγάπη
Μονή Αγίου Νικολάου

Με όνομα **Μονή Αγίου Νικολάου** υπάρχουν οι:

*Μονή Αγίου Νικολάου Αχαΐας
*Μονή Αγίου Νικολάου Βλασίας Αχαΐας
*Μονή Αγίου Νικολάου Γαλατάκη Εύβοιας
*Μονή Αγίου Νικολάου Εύβοιας
*Μονή Αγίου Νικολάου Καλτεζών Αρκαδίας
*Μονή Αγίου Νικολάου Ύδρας
*Μονή Αγίου Νικολάου Άνδρου
*Μονή Αγίου Νικολάου Άνω Βάθειας

Κατηγορία:Αποσαφηνίσεις ελληνικών τοπωνυμίων
Μονή Αγίου Γεωργίου

Με το όνομα **Μονή Αγίου Γεωργίου** υπάρχουν οι:

*Ιερά Μονή Αγίου Γεωργίου Μαλεσίνας
*Μονή Αγίου Γεωργίου Άρμα Εύβοιας
*Μονή Αγίου Γεωργίου Αστακού
*Μονή Αγίου Γεωργίου Επανωσήφη
*Μονή Αγίου Γεωργίου Εύβοιας
*Μονή Αγίου Γεωργίου Ηλίων
*Μονή Αγίου Γεωργίου Καρδίτσας
*Μονή Αγίου Γεωργίου Κουδουνά
*Μονή Αγίου Γεωργίου Κρημνού Χάλκης
*Μονή Αγίου Γεωργίου Φθιώτιδας
*Μονή Αγίου Γεωργίου Χίου
*Μονή Αγίου Γεωργίου Ηλίων

Κατηγορία:Αποσαφηνίσεις ελληνικών τοπωνυμίων
Δίσκος βινυλίου

Ο **δίσκος βινυλίου** LP (long play) ή **δίσκος 33 στροφών** είναι ένα είδος φωνογραφικού αποθηκευτικού υλικού, που χρησιμεύει ως μέσο αποθήκευσης και αναπαραγωγής αναλογικού ήχου. Εισήχθη από την Columbia Records το 1948 και υιοθετήθηκε σύντομα ως νέο πρότυπο από το σύνολο της δισκογραφικής βιομηχανίας. Εκτός από σχετικά μικρές βελτιώσεις και την σημαντική μεταγενέστερη προσθήκη της ικανότητας αναπαραγωγής στερεοφωνικού ήχου, έχει παραμείνει τυποποιημένο πρότυπο για δίσκους βινυλίου. Κατά την αναπαραγωγή του ο δίσκος LP περιστρέφεται με 33 στροφές/λεπτό (ακριβέστερα με 33⅓), εξού και η εναλλακτική ονομασία "δίσκος 33 στροφών".

## Βιβλιογραφία
*

Κατηγορία:Ηχογραφημένη μουσική
Κατηγορία:Αποθηκευτικός χώρος ήχου
Ιωακείμ Πάριος

Ο **Ιωακείμ Πάριος** (1730-1810) ήταν Πάριος λόγιος, διδάσκαλος και Σχολάρχης της Μεγάλης του Γένους Σχολής, Μητροπολίτης Αγχιάλου και Μητροπολίτης Κυζίκου.

## Βίος
Ο **Ιωακείμ Πάριος** γεννήθηκε γύρω στα 1730 στην Πάρο. Τα πρώτα του γράμματα πιθανώς να τα έμαθε κοντά σε κάποιον ιερέα ή σε κάποιο από τα μοναστήρια του νησιού. Στη συνέχεια μεταβαίνει στην Κωνσταντινούπολη για ευρύτερες σπουδές.
## Σχολάρχης της Μεγάλης του Γένους Σχολής
Γύρω στα 1753 εντάσσεται στο διδακτικό προσωπικό της Μεγάλης του Γένους Σχολής, και στα 1763, κατά τον Μηνά Χαμουδόπουλο στα 1765, αναλαμβάνει της Σχολαρχεία της Σχολής. Υπήρξε οπαδός του Αριστοτέλη και έτσιεισήγαγε τα συγγράμματα του Σταγειρίτη φιλοσόφου στη Σχολή.
Στη Σχολή διδάσκει μέχρι το 1767΄ή μέχρι το 1775, οπότε και έγινε Μητροπολίτης.

## Μητροπολίτης Αγχιάλου
Στη διάρκεια της ποιμαντορίας του ιδρύει σχολεία και φιλανθρωπικά ιδρύματα, ενώ στις 4 Αυγούστου διορίζεται έφορος της Μεγάλης του Γένους Σχολής.

## Μητροπολίτης Κυζίκου
Τον Σεπτέμβριο του 1794 τοποθετείται στη Μητρόπολη Κυζίκου, όταν ο Κυζίκου Αγάπιος που πέθανε στο μεταξύ, αποδείχθηκε καταχραστής των οικονομικών της έδρας του και κρίθηκε ως πιο κατάλληλος για να τα διευθετήσει ο Ιωακείμ.

Το 1806 διορίσθηκε Έφορος της Σχολής της Ιεράς Μονής του Προφήτη Ηλία Σαντορίνης. Στις 14 Μαΐου 1806 παραιτείται από τον Μητροπολιτικό θρόνο επικαλούμενος λόγους υγείας αλλά και το προχωρημένο της ηλικίας του. Πηγαίνει στην Κωνσταντινούπολη και αναλαμβάνει την εποπτεία της *Κιβωτού* του λεξικού της Ελληνικής γλώσσας.

## Συγγραφικό-εκδοτικό έργο
Στα 1774 συντάσσει τον βίο και την ασματική ακολουθία του νεομάρτυρα Αντωνίου και εκδίδεται το 1776 στη Μόσχα με τον τίτλο,*Κανών και βίος του νέου μάρτυρος Αντωνίου του Αθηναίου*.
Για τις διάφορες εκπαιδευτικές ανάγκες συντάσσει και βιβλία φιλοσοφίας,θεολογίας,εγχειρίδια γραμματικής ηθικής,κατηχήσεως.Του ανατίθεται η σύνταξη και διαφόρων σιγιλλίων Πατριαρχικών. Το 1804 του ανατίθεται η εποπτεία του ελληνικού λεξικού της Κιβωτού

## Πηγή
* Νίκος Αλιπράντης, «Ιωακείμ ο Πάριος (1730-1810)Μέγας Διδάσκαλος του Γένους-Μητροπολίτης Κυζίκου», Επετηρις Εταιρείας Κυκλαδικών Μελετών, τομ.9(1871-1973),σελ.51-73

Κατηγορία:Πάριοι
Κατηγορία:Ορθόδοξοι λόγιοι
Κατηγορία:Διευθυντές Μεγάλης του Γένους Σχολής
Κατηγορία:Μητροπολίτες Κυζίκου
Κατηγορία:Μητροπολίτες Αγχιάλου
Γιώργος Μωραΐτης

Ο **Γιώργος Μωραΐτης** (1942) είναι Έλληνας δικηγόρος και πολιτικός που διετέλεσε βουλευτής Ιωαννίνων του ΠΑΣΟΚ και υπουργός σε κυβερνήσεις του Ανδρέα Παπανδρέου.

## Βιογραφικό
Ο Γιώργος Μωραΐτης γεννήθηκε το 1942 στο Βασιλόπουλο Ιωαννίνων. Αποφοίτησε από το Ιεροδιδασκαλείο Βελλάς και στη συνέχεια σπούδασε νομικά και πολιτικές επιστήμες στο Πανεπιστήμιο Αθηνών. Απέκτησε επίσης και πτυχίο του Οικονομικού τμήματος του ΕΚΠΑ.

Αποτέλεσε μέλος της Νεολαίας της Ενώσεως Κέντρου και επικεφαλής της στη Νομική Αθηνών, καθώς και πρόεδρος της ΕΦΕΕ. Για τη δημοκρατική του δράση διώχθηκε από τη Χούντα.

Υπήρξε ιδρυτικό μέλος του ΠΑΣΟΚ και το 1977 εξελέγη για πρώτη φορά βουλευτής Ιωαννίνων. Εκλεγόταν συνεχώς μέχρι και το 1996 βουλευτής Ιωαννίνων, ενώ έχει επιτύχει και ρεκόρ ψήφων στο Νομό.

Χρημάτισε υπουργός και στις τρεις κυβερνήσεις του Ανδρέα Παπανδρέου, καθώς και στην πρώτη κυβέρνηση του Κώστα Σημίτη:

*Οκτώβριος 1981 - Ιούλιος 1982: υφυπουργός Γεωργίας
*Ιούλιος 1982 - Φεβρουάριος 1984: υπουργός Εμπορίου
*Φεβρουάριος 1984 - Απρίλιος 1986: αναπληρωτής υπουργός Γεωργίας
*Νοέμβριος 1988 - Ιούλιος 1989: αναπληρωτής υπουργός Εθνικής Άμυνας
*Οκτώβριος 1993 - Σεπτέμβριος 1995: υπουργός Γεωργίας
*Ιανουάριος - Σεπτέμβριος 1996: υφυπουργός Εσωτερικών, Δημόσιας Διοίκησης και Αποκέντρωσης.

Στις εθνικές εκλογές του Σεπτεμβρίου του 1996 έθεσε υποψηφιότητα στην Αττική, απέτυχε όμως να επανεκλεγεί βουλευτής. Αυτό, σε συνδυασμό με τις άσχημες σχέσεις του με τον Κώστα Σημίτη και τους «εκσυγχρονιστές», είχε ως αποτέλεσμα να απομακρυνθεί από τα ηγετικά κλιμάκια του ΠΑΣΟΚ. 

Από το 2001 μέχρι το 2004 ήταν πρόεδρος των Ελληνικών Πετρελαίων.

## Παραπομπές


Κατηγορία:Έλληνες υφυπουργοί Γεωργίας
Κατηγορία:Έλληνες υπουργοί Εμπορίου
Κατηγορία:Έλληνες αναπληρωτές υπουργοί Γεωργίας
Κατηγορία:Έλληνες αναπληρωτές υπουργοί Εθνικής Άμυνας
Κατηγορία:Έλληνες υφυπουργοί Εσωτερικών Δημόσιας Διοίκησης και Αποκέντρωσης
Κατηγορία:Βουλευτές Ιωαννίνων
Αγρός (αποσαφήνιση)

Η λέξη **αγρός** μπορεί να αφορά:

*μια αγροτική έκταση 

ή τους οικισμούς:
*Αγρός Κέρκυρας
*Αγρός Λεμεσού
*Αγρός Σύρου

Αγροσ
Ράντερς

thumb|right|250 px|Ο τροπικός Ζωολογικός κήπος του Ράντερς
Το **Ράντερς** (, ορθή προφορά *Ράνας*) είναι η έκτη μεγαλύτερη πόλη της Δανίας με 64.511 κατοίκους το 2025 και είναι και η έδρα του ομώνυμου δήμου. Βρίσκεται 38,5 χιλιόμετρα βόρεια του Ώρχους, 44 χλμ. ανατολικά του Βίμποργκ και 224 χλμ. βορειοδυτικά της Κοπεγχάγης.

Το Ράντερς ήταν μία ακμάζουσα πόλη-αγορά στους μεσαιωνικούς χρόνους και αυτό φαίνεται στα πολλά ημιξύλινα σπίτια της πόλης που διατηρούνται μέχρι σήμερα, όπως η εκκλησία του Αγίου Μαρτίνου. Σημαντικό ρόλο έπαιξε και το εμπόριο διά θαλάσσης μέσω του ποταμού Gudenå. Κατά τη διάρκεια της βιομηχανικής επανάστασης το Ράντερς μετατράπηκε γρήγορα σε ένα από τα πιο σημαντικά βιομηχανικά κέντρα της χώρας, έχοντας όμως ξεπεραστεί από τις πόλεις Ώρχους και Άλμποργκ στις αρχές του 20ου αιώνα. Οι περισσότερες από τις μεγαλύτερες ιστορικές βιομηχανίες του Ράντερς έχουν φύγει σήμερα. 

## Παραπομπές


## Εξωτερικοί σύνδεσμοι

Κατηγορία:Πόλεις της Δανίας
Γαβριήλ Συλιβός

Ο **Γαβριήλ Συλιβός**(1764-1839) ήταν Μητροπολίτης Τήνου

## Βίος
Ο **Γαβριήλ Συλιβός** γεννήθηκε περίπου το 1764 στις Δάφνες Μαλεβιζίου Κρήτης, του νομού Ηρακλείου. Ο πατέρας του Ανδρέας Συλιβός σφαγιάστηκε από τον γενίτσαρο των Δαφνών Εχρέμπεη κατά την Επανάσταση του 1769, την επανάσταση του Δασκαλογιάννη.
Ο Γαβριήλ αφού διασώθηκε από ΄μία συγγενή του Ηγουμένη της μονής Παληανής κοντά στις Δάφνες, στη συνέχεια έγινε κληρικός.

## Μητροπολίτης Τήνου
Χειροτονήθηκε Μητροπολίτης Τήνου τον Νοέμβριο του 1810. Είναι πολύ πιθανή η μύησή του στη Φιλική Εταιρεία, αν ληφθεί υπ' όψιν πως ο συμπατριώτης του ιερομόναχος Δημήτριος Χρυσαφόπουλος,ο οποίος βρισκόταν λίγο πριν από την έναρξη της Επανάστασης στην Τήνο, ήταν Φιλικός και στενά συνεργαζόταν με τον Γαβριήλ. Με την κήρυξη της Επανάστασης ο Γαβριήλ, στις 31 Μαρτίου 1821 υψώνει το λάβαρο της Επανάστασης στην Τήνο.
Ο Δημήτριος Υψηλάντης με επιστολή του προς τον Μητροπολίτη Γαβριήλ, στις 10 Δεκεμβρίου 1821,του ζητά υλική βοήθεια: από την μέχρι σήμερα έρευνα στα Γενικά Αρχεία του Κράτους δεν έχει βρεθεί απάντηση του ιεράρχη.
Πάντως στην Κρητική Επανάσταση του 1821 οργάνωσε ομάδα Τηνίων και την έστειλε στην πατρίδα του με δικά του έξοδα. Ανάλογα έπραξε κι όταν ο Νεόφυτος Καρύστου του ζήτησε συνδρομή, οπότε συγκρότησε σώμα από τριακόσιους άνδρες από την Τήνο και τους έστειλε στην Κάρυστο.
Επικεφαλής της Τηνιακής Δημογεραντίας οργάνωσε την περίθαλψη των προσφύγων από την Κάσο, Ψαρά, Χίο, Μοσχονήσια, Κυδωνιές. Συνέδραμε στην ανέγερση ορφανοτροφείου στην Άνδρο.
Ο Αμβρόσιος Φραντζής τον μέμφθηκε ότι, «[...]εις την διάρκειαν της ελληνικής αποστασίας δεν εφαίνετο με σταθερόν χαρακτήρα υπέρ της ελληνικής αποστασίας δια το απαραδειγμάτιστον της δειλίας»
Όταν μετατέθηκε στην επισκοπική επαρχία Νάξου και Πάρου,το 1830, η εκκλησιαστική έδρα Τήνου ενώθηκε με τη Σύρο μετά την απομάκρυνσή του, οι Τήνιοι ζήτησαν από τον Όθωνα την επάνοδό του.

Πέθανε το 1839

## Πηγές
* Αριμανδρίτη Φιλάρετου Βιτάλη, «Ο Τήνου Γαβριήλ Συλιβός και η συμβολή του εις την εθνεγερσίαν του 1821»,Επετηρίς Εταιρείας Κυκλαδικών Μελετών,τομ.9 (1971-1973), σελ.137-151

Κατηγορία:Μητροπολίτες
Εμινέ Μιχρισάχ Σουλτάνα

Η **Εμινέ Μιχρισάχ Σουλτάν Καντινεφέντι** (Οθ. Τούρκικα:امینہ مہر شاہ قادین) (Τούρκικα: *Emine Mihr-i Şah Sultan Kadınefendi*, ? - 1732) ήταν η τρίτη σύζυγος του σουλτάνου Αχμέτ Γ΄ και μητέρα του σουλτάνου Μουσταφά Γ΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Emine Mihr-î-Sâh Kadın Effendi Aliyyetü'ş-Şân Hazretleri***

## Βιογραφία
Η Εμινέ Μιχρισάχ Σουλτάν γεννήθηκε ως Ζανέτ (Jeannette) στη Γαλλία. Η ημερομηνία γέννησής της δεν είναι γνωστή. Ήταν Καθολική αλλά εξισλαμίστηκε μετά τη σύλληψή της. Στις 28 Ιανουαρίου 1717 γέννησε τον μελλοντικό Σουλτάνο Μουσταφά Γ΄. Δεν ήταν ποτέ Βαλιντέ Σουλτάν στον γιο της γιατί πέθανε το 1732, είκοσι πέντε χρόνια πριν από την άνοδο του Σουλτάνου Μουσταφά Γ΄ στον οθωμανικό θρόνο.

Πέθανε το 1732 στο παλάτι Τοπ Καπί στην Κωνσταντινούπολη. Ο χώρος ταφής της βρίσκεται στο εσωτερικό του τάφου της Τουρχάν Χατιτζέ Σουλτάν, μητέρας του Μωάμεθ Δ΄ μέσα στο Γενί Τζαμί στην Κωνσταντινούπολη.

## Παιδιά
*Ζεϊνέπ Σουλτάν (1708-1708)
*Ουμιουγκιουλσούμ Σουλτάν (1708-1732)
*Ηγεμόνας Σουλτάν Σουλεϊμάν Χαν (1710-1745)
*Μουσταφά Γ΄ (1717-1774)
*Ηγεμόνας Σουλτάν Μπεγιαζίτ Χαν (1718-1771)
*Ηγεμόνας Σεϊφεντίν (1728-1732)

## Παραπομπές

## Πηγές
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, page 355, ISBN 978-975-269-299-2
* "Ottoman Research Foundation (in Turkish); reveals the results of recent investigations and announces her name as '''Aminā Mehr-î-Shâh ''(Emîne Mihr-î-Şâh)'' Second Kadın Effendi'''" Ottoman Sultans Web Page. Retrieved 2010-12-14.
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, page 342, [ https://en.wikipedia.org/wiki/Special:BookSources/9789752692992 ISBN 978-975-269-299-2]
* "Consorts Of Ottoman Sultans (in Turkish), according to more recent investigations, proclaims her name as '''Emîne Mihr-î-Şâh İkinci Kadın Efendi'''". Ottoman Web Page. Retrieved 2009-02-06.
* **^** "Sultan Mustafa III Khan". Republic of Turkey Ministry of Culture and Tourism Web Page, according to their old records, misprinted her name as ''"Mihr-î-Mâh Sultân"'', We have deduced this result since Sultân Ahmed III had eighteen wives, but none of them named "Mihr-î-Mâh". Retrieved 2010-12-14.

## Περαιτέρω ανάγνωση
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback).
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover).

Κατηγορία:Σουλτάνες της Οθωμανικής Αυτοκρατορίας
Μουσείο Ελληνικής Λαογραφίας

Το **Μουσείο Ελληνικής Λαογραφίας** είναι υπαίθριο μουσείο στην Ελλάδα. Έχει ιδρυθεί από την Μη Κερδοσκοπική Εταιρεία Προστασίας κ΄ Ανάδειξης Πολιτιστικών κ΄ Περιβαλλοντικών Αγαθών  "ΤΟ ΑΛΛΟΤΙΝΟ", η οποία εδώ και χρόνια διαθέτει μέρος των εισιτηρίων του Μουσείου  στη διάσωση, αναπαλαίωση κ΄ συντήρηση μνημείων πολιτιστικής κληρονομιάς σε όλη την Ελληνική επικράτεια και την μετατροπή τους σε μουσειακούς επισκέψιμους χώρους.

## Χώρος στέγασης
Το Μουσείο Ελληνικής Λαογραφίας εδρεύει στις εγκαταστάσεις του Πολιτιστικού Πάρκου, 
το οποίο βρίσκεται στην Αθήνα, στο 16ο χλμ της προέκτασης της Αττικής Οδού προς Λαύριο, καταλαμβάνοντας συνολικά 7.500 τμ του Πάρκου.

## Εκθέματα / Συλλογές
Μέρος των εκθεμάτων του Μουσείου Ελληνικής Λαογραφίας - σκηνογραφημένο σαν ένα Χωριουδάκι- αποτελούν οι μονάδες παλαιότατων Ελαιοτριβείων, τα Πέτρινα Πατητήρια, οι παραδοσιακές Ξύλινες Στροφιλιές και ο Νερόμυλος πλαισιωμένα από ελαιώνες, αμπελώνες κ΄σιτοβολώνες.
Εξαιρετικό ενδιαφέρον παρουσιάζει επίσης η αναπαράσταση της Πλατείας του Χωριού, με τα μαγαζιά Επαγγελματιών μιας άλλης εποχής.
Ο Τσαγκάρης, ο Μαραγκός, ο Ράφτης, ο Σιδεράς, ο Πεταλωτής, ο Μπαρμπέρης, η Υφάντρα, ο Ακονιστής, ο Φωτογράφος, ο Καστανάς, ο Ταχυδρόμος, ο Καφετζής, ο Νερουλάς, ο Λούστρος, ο Παγωτατζής, ο Αμαξάς, ο Οργανοποιός και άλλοι, ζωντανεύουν στα γραφικά τους εργαστήρια.

## Δραστηριότητες στο Μουσείο
Το  Μουσείο δέχεται επισκέπτες απ’ όλη την Ελλάδα, ομάδων, συλλόγων και τουριστών, καθώς και φοιτητών που μελετούν την Ελληνική ιστορία και λαογραφία.

Κατηγορία:Μουσεία στην Ελλάδα
Santa Monica Studio

Η **SIE Santa Monica Studio** (γνωστή και ως **Sony Santa Monica**) είναι αμερικανική εταιρία βιντεοπαιχνιδιών και μέρος της SIE Worldwide Studios η οποία ανήκει στη Sony Interactive Entertainment. Βασίζεται στη Σάντα Μόνικα της Καλιφόρνια, και ιδρύθηκε το 1999. Ανέπτυξε τη μηχανή παιχνιδιού Kinetica, που χρησιμοποιήθηκε για πρώτη φορά στο *[[Kinetica]]* και αργότερα στο *[[God of War (βιντεοπαιχνίδι)|God of War]]* και *[[God of War II]]*.

## Γνωστά βιντεοπαιχνίδια

## Παραπομπές


Κατηγορία:Επιχειρήσεις των ΗΠΑ
Κατηγορία:Εταιρείες ανάπτυξης βιντεοπαιχνιδιών
Κατηγορία:Εταιρείες βιντεοπαιχνιδιών των Ηνωμένων Πολιτειών
Κατηγορία:Στούντιο βιντεοπαιχνιδιών της Sony Interactive Entertainment
New, Live & Rare

**New, Live & Rare** είναι ο τίτλος των ΕΡ σινγκλ του βρετανικού χαρντ ροκ συγκροτήματος Deep Purple, τα οποία κυκλοφόρησαν σε τρεις διαφορετικές εκδόσεις το 1977, το 1978 και το 1980.

Το πρώτο σινγκλ κυκλοφόρησε τον Σεπτέμβριο του 1977 και περιέχει την εκτέλεση του "*[[Black Night]]*" από τις ζωντανές ηχογραφήσεις του "*[[Made in Japan (album)|Made in Japan]]*", το μέχρι τότε ακυκλοφόρητο "*Painted Horse*" από την περίοδο που ηχογραφούσαν το "*[[Who Do We Think We Are]]*" και το "*[[When a Blind Man Cries]]*" από το σινγκλ του "*[[Never Before]]*". Σκαρφάλωσε στην 31η θέση των βρετανικών τσαρτ.

Το δεύτερο σινγκλ κυκλοφόρησε τον Σεπτέμβριο του 1978 και περιέχει τις ζωντανές εκτελέσεις του "*[[Burn]]*" και του "*[[Mistreated]]*" από το "*[[Made in Europe]]*", όπως και το ακυκλοφόρητο "*Coronarias Redig*" από τις ηχογραφήσεις του δίσκου "*[[Burn (Deep Purple album)|Burn]]*". Το σινγκλ έφθασε στην 45η θέση στη Μεγάλη Βρετανία.

Το τρίτο σινγκλ κυκλοφόρησε τον Οκτώβριο του 1980 και περιέχει τις ζωντανές εκτελέσεις του "*[[Smoke on the Water]]*" από τον Ιούνιο του 1972, του "*[[Bird Has Flown]]*" από τις 11 Αυγούστου 1969 στο Λονδίνο και του "*Grabsplatter*" από τις 23 Σεπτεμβρίου 1970. Το συγκεκριμένο σινγκλ σκαρφάλωσε στην 48η θέση στην πατρίδα του συγκροτήματος.

## Τραγούδια
### New, Live & Rare Vol. I
# **[[Black Night|Black Night (Live)]]** *(Blackmore, Gillan, Glover, Lord, Paice)* - 3:42
# **Painted Horse** *(Blackmore, Gillan, Glover, Lord, Paice)* - 5:20
# **[[When a Blind Man Cries]]** *(Blackmore, Gillan, Glover, Lord, Paice)* - 3:33

### New, Live & Rare Vol. II
# **[[Burn|Burn (Live)]]** *(Blackmore, Lord, Paice, Coverdale)* - 4:47
# **Coronarias Redig** *(Blackmore, Lord, Paice, Coverdale, Paice)* - 4:53
# **[[Mistreated|Mistreated (Live)]]** *(Blackmore, Coverdale)* - 9:20

### New, Live & Rare Vol. III
# **[[Smoke on the Water|Smoke on the Water (Live)]]** *(Blackmore, Gillan, Glover, Lord, Paice)* - 6:42
# **[[Bird Has Flown]] (Live)** *(Evans, Blackmore, Lord)* - 3:08
# **Grabsplatter (Live)** *(Blackmore, Gillan, Glover, Lord, Paice)* - 4:34

## Θέσεις τσαρτ
***New, Live & Rare Vol. I*** *(σινγκλ)*

***Επίσημη κυκλοφορία: [[Σεπτέμβριος]] [[1977]]***

***New, Live & Rare Vol. II*** *(σινγκλ)*

***Επίσημη κυκλοφορία: [[Σεπτέμβριος]] [[1978]]***

***New, Live & Rare Vol. III*** *(σινγκλ)*

***Επίσημη κυκλοφορία: [[Οκτώβριος]] [[1980]]***

## Τα μέλη των Deep Purple
Τα σινγκλ **New, Live & Rare** ηχογραφήθηκαν από τους εξής μουσικούς:

* **[[Ίαν Γκίλαν]]** - *φωνητικά*
* **[[Ντέιβιντ Κόβερντεϊλ]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Γκλεν Χιούζ]]** - *μπάσο*, *φωνητικά*
* **[[Ίαν Πέις]]** - *τύμπανα*

## Παραπομπές

## Πηγές
* DEEP PURPLE New Live And Rare Vol.1 reviews and MP3 - Prog Archives
* DEEP PURPLE New Live And Rare Vol.2 reviews and MP3 - Prog Archives
* DEEP PURPLE New Live And Rare Vol.3 reviews and MP3 - Prog Archives

Κατηγορία:Δισκογραφία των Deep Purple
Ιωάννης Αργύρης

Ο **Ιωάννης Αργύρης**, μέλος του FRS, (Βόλος, 19 Αυγούστου 1913 – Στουτγκάρδη, 2 Απριλίου 2004) ήταν Έλληνας επιστήμονας που διακρίθηκε σε παγκόσμιο επίπεδο στην εφαρμοσμένη πληροφορική και την μηχανολογία. Ο Αργύρης ήταν γνωστός εκτός Ελλάδας ως **John Η. Argyris**. Ήταν ένας από τους δημιουργούς της μεθόδου των πεπερασμένων στοιχείων (FEM) και αργότερα καθηγητής στο Πανεπιστήμιο της Στουτγάρδης και διευθυντής του Ινστιτούτου Στατικής και Δυναμικής των Αεροδιαστημικών Δομών.

## Εκπαίδευση
Γεννήθηκε στο Βόλο το 1913 και η οικογένεια του μετακόμισε στην Αθήνα περίπου μια δεκαετία αργότερα. Γονείς του ήταν ο Νικόλαος Χατζηαργύρης και η Λουκία Καραθεοδωρή, ανιψιά του διάσημου μαθηματικού Κωνσταντίνου Καραθεοδωρή. Σπούδασε στο Εθνικό Μετσόβιο Πολυτεχνείο για τέσσερα χρόνια και στη συνέχεια στο Τεχνικό Πανεπιστήμιο του Μονάχου, όπου πήρε το δίπλωμα του πολιτικού μηχανικού. Κατά τη διάρκεια του Β' Παγκόσμιου Πολέμου, ο Ιωάννης Αργύρης βρίσκεται στο Βερολίνο για μεταπτυχιακές σπουδές. Εγκαταστάθηκε στην Ελβετία, όπου  συνέχισε τις σπουδές του στο ETH Ζυρίχης και πήρε το διδακτορικό του το 1942.

## Καριέρα
Η πρώτη του δουλειά ήταν στην εταιρεία Gollnow στο Στσέτσιν. Από το 1943 έως το 1949 εργάστηκε ως ερευνητής μηχανικός στη Βασιλική Αεροναυτική Εταιρεία στην Αγγλία. Στη συνέχεια έγινε Λέκτορας και κατόπιν Καθηγητής στο Imperial College του Λονδίνου από το 1955 ώς το 1975.  Το 1959 έγινε διευθυντής του Ινστιτούτου Στατικής και Δυναμικής Αεροδυναμικών Κατασκευών στο Πανεπιστήμιο της Στουτγκάρδης, κατέχοντας με αυτόν τον τρόπο δύο έδρες καθηγητή σε δύο πανεπιστήμια. Δημιούργησε την Αεροναυτική και Αστροναυτική Πανεπιστημιούπολη του Πανεπιστημίου της Στουτγάρδης ως εστιακό σημείο για εφαρμογές ψηφιακών υπολογιστών και ηλεκτρονικών. Στη Στουτγκάρδη, παρέμεινε τακτικός καθηγητής έως το 1991 και ως ομότιμος καθηγητής έως το 2004. 

Ο Αργύρης συμμετείχε και ανέπτυξε σε μεγάλο βαθμό τη Μέθοδο των Πεπερασμένων Στοιχείων μαζί με τους Ray William Clough και Olgierd Zienkiewicz μετά από μια αρχική μαθηματική προεργασία του Richard Courant.

## Προσωπική ζωή
Απεβίωσε στις 2 Απριλίου 2004, σε ηλικία 90 ετών. Κηδεύτηκε στο κοιμητήριο του Αγίου Γεωργίου στην πόλη Βάρμπεργκ της Σουηδίας.

## Παραπομπές


## Εξωτερικοί σύνδεσμοι
* The National Academies Press
* Ο ευπατρίδης επιστήμων της διασποράς
* A small view of the life of John Argyris - Engineer Extraordinaire

Κατηγορία:Έλληνες μηχανικοί
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες πανεπιστημιακοί του 21ου αιώνα
Κατηγορία:Οικογένεια Καραθεοδωρή
Μαξιμίνος Θραξ

Ο **Γάιος Ιούλιος Βέρος Μαξιμίνος Θραξ** (*Gaius Iulius Verus Maximinus*, 173 – 10 Μαΐου 238), γνωστός και ως **Μαξιμίνος Α΄**, ήταν Ρωμαίος Αυτοκράτορας από το 235 έως το 238. 

Ο Μαξιμίνος περιγράφεται από διάφορες αρχαίες πηγές, αν και καμία δεν είναι σύγχρονή του εκτός από τη *Ρωμαϊκή Ιστορία* του Ηρωδιανού. Η βασιλεία του θεωρείται συχνά ότι σηματοδοτεί την αρχή της κρίσης του 3ου αιώνα. Πέθανε στην Ακυληία ενώ προσπαθούσε να καταστείλει μία συγκλητική εξέγερση.

## Η ανάρρηση του στο θρόνο
Το πιο πιθανό είναι ότι ο Μαξιμίνος ήταν θρακο-ρωμαϊκής καταγωγής (έτσι πιστεύεται και από τον Ηρωδιανό στα γραπτά του). Σύμφωνα με την εμφανώς αναξιόπιστη «Ιστορία των Αυγούστων» (*Historia Augusta*), γεννήθηκε στη Θράκη ή τη Μοισία από Γότθο πατέρα και Αλανή μητέρα. Ωστόσο, η υποτιθέμενη καταγωγή του είναι εξαιρετικά απίθανη, καθώς η παρουσία των Γότθων στην παραδουνάβια περιοχή μαρτυρείται για πρώτη φορά μετά την έναρξη της κρίσης του 3ου αιώνα. Ο Μαξιμίνος υπήρξε ο πρώτος αυτοκράτορας που δεν βρέθηκε ποτέ στη Ρώμη, πρωτεύουσα της αυτοκρατορίας. Ο Μαξιμίνος ήταν πιθανότατα υποκινητής και  υπεύθυνος της δολοφονίας του προηγούμενου αυτοκράτορα Αλέξανδρου Σεβήρου. Ανακηρύχθηκε αυτοκράτορας από τα ρωμαϊκά στρατεύματα στον Ρήνο.

## Η ταραγμένη βασιλεία
Γρήγορα αναγκάστηκε εκ των πραγμάτων να αντιμετωπίσει πλείστες βαρβαρικές επιδρομές, με σημαντικότερες αυτές στον Μάιν και στο Δούναβη. Ωστόσο οι πολεμικές του ενέργειες αντιμετωπίστηκαν με δυσπιστία και αντίδραση από τη σύγκλητο και το λαό. Αμέσως αντέδρασε στις διαμαρτυρίες με βία και καταστολή. Γρήγορα οι αντιδράσεις μεταφέρθηκαν στην Αφρική και στην Ιταλία υπό την ηγεσία των δύο Γορδιανών, γεγονός που απέβη μοιραίο. Ο Μαξιμίνος επιστρέφοντας από την Παννονία όπου πολεμούσε δολοφονήθηκε από τους στρατιώτες του. Οι διάδοχοι του ήταν για πολύ μικρό χρονικό διάστημα ο Γορδιανός Α΄ και ο Γορδιανός Β΄ βασικοί υποκινητές της ανατροπής του.

## Πηγές
### Πρωτογενείς Πηγές
* Ηρωδιανός (ιστορικός), ''Roman History, Book 7''

### Δευτερογενείς πηγές
**Εγκυκλοπαίδεια Πάπυρος Λαρούς Μπριτάννικα, τόμος 40, σελίδα 270*
* Meckler, Michael L., ''Maximinus Thrax (235-238 A.D.)'', ''De Imperatoribus Romanis''  (1997)
**Syme, Ronald, *Emperors and Biography*, Oxford University Press, 1971*
* 
**Southern, Pat. *The Roman Empire from Severus to Constantine*, Routledge, 2001*

## Παραπομπές και σημειώσεις


## Εξωτερικοί σύνδεσμοι και αναφορές

Στα αγγλικά:
*Maximinus coinage
*

Μαξιμίνος Α΄
Πύλη για τη Δύση

Η **Πύλη για τη Δύση** (Gateway Arch) είναι το ψηλότερο χαλύβδινο μνημείο του κόσμου. Βρίσκεται στο Σαιντ Λούις της πολιτείας Μισούρι. Η ύψους 192 μ. αψίδα ολοκληρώθηκε το 1965 προς τιμήν των πρωτοπόρων που εγκατέλειψαν το Σαιντ Λούις και εγκαταστάθηκαν στην αμερικανική Δύση μετά το 1803. Είναι φτιαγμένη από πλάκες ανοξείδωτου χάλυβα που ανακλούν το φως. Το πλάτος της αψίδας είναι ίσο με το ύψος της. Επίσης υπάρχουν δύο θέατρα και ένα μουσείο στην βάση της αψίδας. Υπάρχει και ένα τροχιοδρομικό όχημα που μεταφέρει τους επισκέπτες σε ένα παρατηρητήριο στην κορυφή της.

## Παραπομπές


## Εξωτερικοί σύνδεσμοι
* 

Κατηγορία:Μιζούρι (πολιτεία)
Κατηγορία:Κτίρια και κατασκευές στις Ηνωμένες Πολιτείες
Τάση κανονικότητας

Ο όρος **προδιάθεση ομαλότητας** (normalcy bias) ή **προκατάληψη κανονικότητας** (normality bias) αφορά στην ψυχική κατάσταση που εισέρχονται οι άνθρωποι όταν αντιμετωπίζουν μια καταστροφή. Αποτέλεσμα της είναι οι άνθρωποι να υποτιμούν τόσο την πιθανότητα να συμβεί μια καταστροφή, όσο και τις πιθανές επιπτώσεις της. Το παραπάνω μπορεί να οδηγήσει σε καταστάσεις όπου οι άνθρωποι αποτυγχάνουν να προετοιμαστούν επαρκώς για την καταστροφή που έρχεται και σε μεγαλύτερη κλίμακα την αποτυχία κυβερνήσεων να προετοιμάσει τον πληθυσμό για την καταστροφή που έρχεται. Ένα άλλο σύμπτωμα είναι η αδυναμία των ανθρώπων να διαχειριστούν την καταστροφή όταν αυτή συμβεί. Άνθρωποι με υψηλή προδιάθεση ομαλότητας αντιμετωπίζουν δυσκολίες όταν βρεθούν σε καταστάσεις που δεν τους έχουν ξανασυμβεί. Οι άνθρωποι έχουν την τάση να ερμηνεύουν τα σημάδια με τον πιο αισιόδοξο τρόπο και επιμένουν στο συμπέρασμα ότι η κατάσταση είναι λιγότερο σοβαρή.

Κατηγορία:Νόηση
Κατηγορία:Κοινωνική ψυχολογία
Κατηγορία:Διαχείριση καταστάσεων έκτακτης ανάγκης
Ταϊλανδέζικο μασάζ

Το **ταϊλανδέζικο μασάζ** (*nuad thai* στην ταϊλανδική γλώσσα) είναι μια παραδοσιακή μορφή μασάζ, η οποία προέρχεται από την Ταϊλάνδη. Προέκυψε από έναν συνδυασμό επιρροών από την Ινδία, τη Κίνα και παραδόσεις της Ταϊλάνδης.   Τείνει να γίνει ιδιαίτερα δημοφιλές σε όλο τον κόσμο. 

Στο παραδοσιακό ταϊλανδέζικο μασάζ, ο δέκτης φορά ελαφρύ ρουχισμό και η μάλαξη εκτελείται στο δάπεδο. Περιλαμβάνει εργασία στους ταϊλανδικούς μεσημβρινούς (Sen) βάσει ενός ειδικού πρωτόκολλου, τεχνικές μάλαξης, εργασία στον σκελετό και στις αρθρώσεις, και αρκετές παθητικές διατάσεις που μοιάζουν με τις asana της γιόγκα. 

Επίσης, είναι εφικτό να πλαισιωθεί και με ειδικά καταπλάσματα βοτάνων. Πρόκειται για μια αρχαία τεχνική, αφού εκτιμάται ότι εφαρμόζεται εδώ και 3.000 και πλέον έτη. 

## Παραπομπές


## Βιβλιογραφία
* Ελευθερία Μαντζώρου, *Παραδοσιακό Ταϊλανδέζικο μασάζ*, Κέδρος, 2007
*Elefteria Mantzorou, The Complete Guide to Thai Massage, 2017

Κατηγορία:Πολιτισμός της Ταϊλάνδης
Πέτρος Καλέσης

Ο **Πέτρος Καλέσης** (Στρώμνιτσα, τέλη 19ου αιώνα - Κρηστώνη Κιλκίς, Αύγουστος 1905) ήταν Έλληνας Μακεδονομάχος οπλαρχηγός από το Μακρίοβο της περιοχής Στρώμνιτσας.

## Βιογραφικά στοιχεία

Ο Πέτρος Καλέσης γεννήθηκε στα τέλη του 19ου αιώνα στο Μακρίοβο της περιοχής Στρώμνιτσας. Υπηρέτησε ως οπλίτης σε Ελληνικά αντάρτικα σώματα κατά τη διάρκεια του Μακεδονικού Αγώνα, κατά των Βουλγαρικών ένοπλων ομάδων αλλά και των Οθωμανικών στρατιωτικών αποσπασμάτων. Έδρασε στην Κεντρική Μακεδονία από τη Λίμνη των Γιαννιτσών έως και την περιοχή Δοϊράνης - Στρώμνιτσας. Την άνοιξη του 1905 ο υπολοχαγός του Πυροβολικού Ιωάννης Αβράσογλου από τη Στενήμαχο της Ανατολικής Ρωμυλίας, που υπηρετούσε στο Ελληνικό προξενείο Θεσσαλονίκης, κλήθηκε να σχηματίσει πενηκονταμελές ένοπλο σώμα το οποίο θα δρούσε στην περιοχή του Κιλκίς. Ο Ι. Αβράσογλου στρατολόγησε έμπειρους Μακεδονομάχους, και ο Πέτρος Καλέσης ανέλαβε υπαρχηγός, ομαδάρχης και οδηγός του σώματος. Κατά την άφιξη του σώματος στο Σαρή Γκιολ (Κρηστώνη) τον Αύγουστο του 1905, έπεσε σε ενέδρα του Οθωμανικού στρατού, πριν προλάβει να αναλάβει δράση κατά των κομιτατζήδων. Κατά τη σφοδρή σύγκρουση σκτοτώθηκε μεταξύ άλλων και ο Πέτρος Καλέσης, και πολλοί συνελήφθησαν. 

## Παραπομπές


Κατηγορία:Ιστορία του Κιλκίς
Κατηγορία:Μακεδονομάχοι
Κατηγορία:Μακεδονομάχος-επέκταση
Χρονολόγιο Ευρωπαϊκής ιστορίας

Κατηγορία:Ιστορία της Ευρώπης
Κατηγορία:Ευρωπαϊκή ιστορία
ευρωπαικης ιστοριας
Χρονολόγιο ασιατικής και μεσανατολικής ιστορίας

Κατηγορία:Ιστορία της Ασίας
Κατηγορία:Ιστορία της Μέσης Ανατολής
ασιατικης και μεσανατολικης ιστοριας
Οικογένεια Καντεμίρ

Οι **Καντεμίρ** ήταν οικογένεια βογιάρων από τη Μολδαβία, οι οποίοι βρίσκονταν στην υπηρεσία της οθωμανικής κυβέρνησης. Αρκετά ήταν τα μέλη της οικογένειας αυτής που έλαβαν τον τίτλο των Πριγκίπων της Μολδαβίας.

## Γενεαλογία
Ο Τουντόρ Καντεμίρ, γεννημένος στη Μολδαβία κατά το 1630, υπηρέτησε στον οθωμανικό στρατό κατά τη διάρκεια της εκστρατείας του Μεχμέτ Δ΄ ενάντια στην Πολωνία.
* Κονσταντίν Καντεμίρ, πρίγκιπας της Μολδαβίας από το 1685 ως το 1693.
** Αντιόκ Καντεμίρ, πρίγκιπας της Μολδαβίας από το 1695 ως το 1700 και από το 1705 ως το 1707.
** Ντιμίτριε Καντεμίρ, πρίγκιπας της Μολδαβίας από το 1710 ως το 1711. 
*** Αντιόκε Καντεμίρ, πρέσβης της Ρωσίας στο Παρίσι και το Λονδίνο.
** Ελισαβέτα, σύζυγος του Μιχάι Ρακόβιτα, πρίγκιπα της Μολδαβίας από το 1703 ως το 1705 και από το 1707 ως το 1709 και από το 1716 ως το 1726 και πρίγκιπα της Βλαχίας από το 1730 ως το 1731 και από το 1741 ως το 1744.

## Εξωτερικός σύνδεσμος
* Γενεαλογία της Οικογένειας Καντεμίρ


Καντεμιρ
Γιάννης Φλώρος

Ο **Ιωάννης  Φλώρος** (1925-2021) ήταν Έλληνας ιατρός και πολιτικός που διετέλεσε βουλευτής και υπουργός. Ιδρυτικό μέλος του ΠΑΣΟΚ, ήταν ένας από τους 12 βουλευτές του Κινήματος στις πρώτες μεταδικτατορικές εκλογές του 1974, ενώ μετά την αποχώρησή του από την κεντρική πολιτική σκηνή έγινε ο πρώτος εκλεγμένος νομάρχης Λάρισας.

## Βιογραφικό
Ο Γιάννης Φλώρος γεννήθηκε το 1925 στην Ανατολή Λάρισας. Αποφοίτησε από την Ιατρική Σχολή του Πανεπιστημίου Αθηνών και εργάστηκε ως ιατρός.

To 1974 ήταν ιδρυτικό μέλος του ΠΑΣΟΚ με το οποίο εκλεγόταν συνεχώς βουλευτής Λάρισας από τις πρώτες μεταδικτατορικές εκλογές του Νοεμβρίου 1974 μέχρι και το 1994 που παραιτήθηκε για να αναλάβει τα καθήκοντα του νομάρχη Λάρισας.

Στις κυβερνήσεις του Ανδρέα Παπανδρέου διετέλεσε υφυπουργός Υγείας και Πρόνοιας (5 Ιουλίου 1982 - 5 Ιουνίου 1985), υφυπουργός Υγείας, Πρόνοιας και Κοινωνικών Ασφαλίσεων (26 Ιουλίου 1985 - 31 Οκτωβρίου 1986) και υπουργός Υγείας, Πρόνοιας και Κοινωνικών Ασφαλίσεων (23 Σεπτεμβρίου 1987 - 18 Νοεμβρίου 1988).

Στις αυτοδιοικητικές εκλογές του 1994 εξελέγη νομάρχης Λάρισας με τη στήριξη του ΠΑΣΟΚ (ο πρώτος εκλεγμένος νομάρχης), ενώ στις αυτοδιοικητικές εκλογές του 1998 κέρδισε και δεύτερη θητεία, παραμένοντας νομάρχης ως το 2002.

Απεβίωσε στις 10 Δεκεμβρίου 2021.

## Παραπομπές


Κατηγορία:Έλληνες υφυπουργοί Υγείας και Πρόνοιας
Κατηγορία:Έλληνες υφυπουργοί Υγείας Πρόνοιας και Κοινωνικών Ασφαλίσεων
Κατηγορία:Έλληνες υπουργοί Υγείας Πρόνοιας και Κοινωνικών Ασφαλίσεων
Κατηγορία:Νομάρχες Λάρισας
Κατηγορία:Βουλευτές Λάρισας
Μιχάλης Παπαδόπουλος (ποιητής)

Ο **Μιχάλης Παπαδόπουλος** γεννήθηκε στη Λευκωσία το 1972. Έκανε σπουδές Φιλοσοφίας στη Φιλοσοφική Σχολή του Αριστοτελείου Πανεπιστημίου Θεσσαλονίκης. Από νωρίς ασχολήθηκε με την ποίηση και έχει εκδώσει τρεις ποιητικές συλλογές: «Αμμόλιθος» (1997), «Εντός Συνόρων» (2000) και "Έλικας Φανταστικού Ελικοπτέρου" (2010). Η δεύτερη συλλογή του τιμήθηκε με το κρατικό βραβείο ποίησης της Κύπρου του 2001. Ο Μιχάλης Παπαδόπουλος συγκαταλέγεται στους νέους ποιητές της Κύπρου, οι οποίοι προτάσσουν με ανανεωτικές απαιτήσεις το ποιητικό τους όραμα και αξιοποιούν την κυπριακή, την πανελλήνια και την παγκόσμια παράδοση. Ποιήματά του έχουν δημοσιευθεί σε κυπριακά, ελληνικά και ξένα περιοδικά, ενώ έχουν επίσης μεταφραστεί σε διάφορες γλώσσες.
Εργάζεται ως δημοσιογράφος στον κυπριακό γραπτό και ηλεκτρονικό Τύπο.

## Εργογραφία
*"Αμμόλιθος" (1997)
*"Εντός Συνόρων" (2000) 
*"Έλικας Φανταστικού Ελικοπτέρου" (2010)
**"*Ανατολή ηλίου, αναστολή θανάτου*"* (2014)
*"Εκδοχές ενός ποιήματος" (2016)

## Πηγές
Ποιείν, Βιβλιοnet

Κατηγορία:Κύπριοι ποιητές
Κώστας Ρεούσης

Ο **Κώστας Ρεούσης** (Παπαθανασίου) είναι ποιητής που ζει και δημιουργεί στη Λευκωσία. Γεννήθηκε στην Αθήνα το 1970 και κατάγεται από το τουρκοκρατούμενο χωριό Τύμβου της Κύπρου. Παρακολούθησε νομικές σπουδές στη Νομική Σχολή του Πανεπιστημίου Αθηνών, χωρίς ποτέ να αποκτήσει πτυχίο, ενώ παράλληλα μελετούσε λογοτεχνία και ποίηση ελληνική και ευρωπαϊκή. Το 1995, στην Αθήνα, εξέδωσε την πρώτη του συλλογή ποιημάτων *Χαμαιλέων* που ήταν ιδιωτική έκδοση και κυκλοφόρησε εκτός εμπορίου. Από το 2001 έχει εγκατασταθεί στην Κύπρο όπου ίδρυσε την "Υπερπραγματική Φράξια Λευκω©ίας" και θεωρείται ως ένας αυθεντικός εκπρόσωπος της υπερρεαλιστικής ποιητικής γραφής. Ποιήματά του έχουν δημοσιευτεί στα περιοδικά «Ακτή» (Λευκωσία), "Ο Φαρφουλάς" (Αθήνα), "Κλήδονας" περιοδική έκδοση της Υπερρεαλιστικής Ομάδας Αθηνών (Αθήνα), "Θράκα" (Λάρισα), Straw Dogs (Λευκωσία) και στο ιστολόγιο "Ποιείν". Ποιήματά του έχουν μεταφραστεί στα ισπανικά και τα ιταλικά.

## Εργογραφία
* *Χαμαιλέων*, Αθήνα 1995 (ιδιωτική έκδοση)
* *Feuille Volante υπερπραγματικής θρασύτητας*, Εκδόσεις Τυφλόμυγα, Αθήνα 2008 
* *Ο κρατήρας του γέλιου μου*, Εκδόσεις Φαρφουλάς, Αθήνα 2009                     
* *Καρίνα*, Εκδόσεις Φαρφουλάς, Αθήνα 2012
* *Ναρικατέ*, Εκδόσεις Φαρφουλάς, Αθήνα 2013
* *Ανθολογία σύγχρονης κυπριακής ποίησης* (Συμμετοχή), Εκδόσεις Μανδραγόρας, Αθήνα 2011

## Παραπομπές


## Εξωτερικοί σύνδεσμοι
* Εκδόσεις Φαρφουλάς
* http://www.poiein.gr/archives/3548

Κατηγορία:Έλληνες ποιητές
Κατηγορία:Νεοέλληνες ποιητές
Άγγελος Φιλιππίδης

Ο **Άγγελος Φιλιππίδης** είναι Έλληνας οικονομολόγος.  

Έχει διατελέσει πρόεδρος και διευθύνων σύμβουλος του Ταχυδρομικού Ταμιευτηρίου επί κυβερνήσεων Κώστα Καραμανλή, καθώς και πρόεδρος της ΠΑΕ Παναθηναϊκός, επιλογή της διοίκησης Γιάννη Βαρδινογιάννη. 

## Βιογραφικό
Σπούδασε πολιτικές και οικονομικές επιστήμες στη Νέα Υόρκη. 

Έκανε μεταπτυχιακές σπουδές στην Διοίκηση Επιχειρήσεων και στις Διεθνείς Σχέσεις (με έμφαση στο Διεθνές Τραπεζικό και Χρηματοπιστωτικό Σύστημα) στο Πανεπιστήμιο Κολούμπια, από όπου πήρε μεταπτυχιακό στις Διεθνείς Σχέσεις και στη Διοίκηση Επιχειρήσεων.

Δημιούργησε την Εμπορική Χρηματιστηριακή (1991-1993), της οποίας υπήρξε πρώτος Γενικός Διευθυντής, και την οδήγησε στην δεύτερη θέση σε τζίρο και κέρδη χρηματιστηριακή εταιρεία. Στην συνέχεια ανέλαβε Διευθύνων Σύμβουλος και Γενικός Διευθυντής της Εμπορικής Κεφαλαίου (1993-1994). Στη συνέχεια διετέλεσε Γενικός Διευθυντής της Διεθνούς Χρηματιστηριακής (1994) και Πρόεδρος και Διευθύνων Σύμβουλος του Ομίλου Διεθνών Συμβούλων (1994-1999), όπου παρείχε συμβουλές σε επιχειρήσεις για θέματα στρατηγικών αποφάσεων και ευρωπαϊκών προγραμμάτων.

Παράλληλα ανέπτυξε και πολιτική δραστηριότητα ως στέλεχος της Νέας Δημοκρατίας και της ΟΝΝΕΔ.

Τα έτη 1998-2000 διατέλεσε Πρόεδρος του ΚΠΕΕ (Κέντρο Πολιτικής Έρευνας και Επικοινωνίας).

Από το 2000 ως το 2003 ήταν πρόεδρος της ΠΑΕ Παναθηναϊκός. Η προεδρία του ταυτίστηκε με την επιστροφή του Παναθηναϊκού στο γήπεδο της Λεωφόρου Αλεξάνδρας. Την τριετία της προεδρίας του η ομάδα του Παναθηναϊκού πέτυχε σε μέσο όρο τις περισσότερες νίκες σε ευρωπαϊκό επίπεδο στην ιστορία της, ενώ κατέγραψε και σοβαρή βελτίωση στα οικονομικά της επιτυγχάνοντας αύξηση εσόδων 600% σε τριετή βάση.

Τον Οκτώβριο του 2007 η κυβέρνηση Κ. Καραμανλή τον τοποθέτησε στη θέση του προέδρου και διευθύνοντος συμβούλου στο Ταχυδρομικό Ταμιευτήριο. Επί διοίκησης του Άγγελου Φιλιππίδη κατάφερε να αναδειχθεί σε πρώτη σε κεφαλαιακή επάρκεια τράπεζα στην Ελλάδα και τρίτη στην Ευρώπη. Στα πρώτα Stress-Test μετά το μνημόνιο, και συγκεκριμένα στις 4/8/2010 χαρακτηρίστηκε η πλέον κεφαλαιακά επαρκής και ασφαλής ελληνική τράπεζα.

Το 2013 κατηγορήθηκε για το σκάνδαλο των φερόμενων επισφαλών δανείων του ΤΤ, όπου εισαγγελείς διαφθοράς έκριναν πως εξασφάλισε δάνεια υψηλού ρίσκου πολλών εκατομμυρίων ευρώ σε επιχειρηματίες, προκαλώντας οικονομική ζημία εκατοντάδων εκατομμυρίων ευρώ στο χρηματοπιστωτικό ίδρυμα.

Το 2014 συνελήφθη στην Τουρκία με διεθνές ένταλμα σύλληψης αντιμετωπίζοντας τις κατηγορίες της απάτης σε βάρος του Δημοσίου, όπου πέρασε και κάποιο διάστημα εγκλεισμένος σε φυλακές της Τουρκίας. 

Το 2020 κρίθηκε αθώος για τις κατηγορίες.

## Παραπομπές


Κατηγορία:Έλληνες οικονομολόγοι
Κατηγορία:Πρόεδροι ΠΑΕ Παναθηναϊκός
Ρεντόντα

Η νήσος **Ρεντόντα** (αγγλικά: *Redonda*) είναι ένα πολύ μικρό, ακατοίκητο νησί της Καραϊβικής που αποτελεί μέρος της Αντίγκουα και Μπαρμπούντα, στις Υπήνεμες Νήσους, Δυτικές Ινδίες. Αυτό το μικρό νησί βρίσκεται ανάμεσα στα νησιά Νέβις και Μοντσερράτ από τα οποία απέχει 32 και 22,5 χιλιόμετρα αντίστοιχα, ενώ βρίσκεται 56,2 χιλιόμετρα (34,9 μίλια) νοτιοδυτικά της Αντίγκουα.

Από απόσταση η Ρεντόντα μοιάζει με ένα πολύ μεγάλο βράχο. Είναι το απομεινάρι ενός αρχαίου ηφαιστειακού πυρήνα με απόκρημνες πλαγιές. Στο νησί δεν υπάρχει καμία πηγή γλυκού νερού, εκτός από τη βροχή. Η πραγματική έκταση του νησιού είναι δύσκολο να εκτιμηθεί λόγω της υπερβολικής κλίση των πλαγιών, αλλά υπολογίζεται κάπου μεταξύ 1,6 τετραγωνικών χιλιομέτρων (400 στρέμματα) και 2,6 τετραγωνικά χιλιόμετρα (640 στρέμματα). Η κλίση της επιφάνειας του νησιού καθώς και η έλλειψη οποιασδήποτε πηγής γλυκού νερού, εκτός από βροχοπτώσεις καθιστούν το νησί αφιλόξενο για τον άνθρωπο. Στη Ρεντόντα βρίσκονται μόνο θαλασσοπούλια και ένα κοπάδι άγριων αιγών που καταφέρνουν να επιβιώσουν με τη φτωχή βλάστηση που υπάρχει στην κορυφή του νησιού.

## Παραπομπές


## Εξωτερικοί σύνδεσμοι
* 

Κατηγορία:Νησιά της Αντίγκουα και Μπαρμπούντα
Power Metal (άλμπουμ)

Το ***Power Metal*** είναι το τέταρτο άλμπουμ του αμερικανικού heavy metal συγκροτήματος Pantera. Κυκλοφόρησε τον Μάιο του 1988 από την "Metal Magic Records". Είναι το πρώτο άλμπουμ του συγκροτήματος με τον Φιλ Άνσελμο στα φωνητικά, ως μέρος μιας σύνθεσης που θα διαρκούσε μέχρι την επίσημη διάσπαση του συγκροτήματος. το 2003.

## Γενικά
Το άλμπουμ παρουσιάζει ένα πιο επιθετικό στυλ που ακούγεται, μερικές φορές, κοντά στο thrash metal και όχι το glam metal στυλ που έπαιζαν στα προηγούμενα άλμπουμ τους. Ωστόσο, τα ίχνη του glam είναι σαφές ότι εξακολουθούν να υπάρχουν. Ο Φιλ Άνσελμο έκανε την πρώτη εμφάνισή του στα φωνητικά, έχοντας αντικαταστήσει τον Τέρι Γκλέιζ. Ο κιθαρίστας Dimebag Darrell (τότε γνωστός ως "Diamond Darrell") έκανε επίσης τα φωνητικά στο "*P*S*T* 88*".

Το τραγούδι "Proud to Be Loud" γράφτηκε και παρήχθη από τον κιθαρίστα Μαρκ Φεράρι, του συγκροτήματος Keel και αρχικά προοριζόταν να εμφανιστεί στο ομότιτλο άλμπουμ του συγκροτήματος, το 1987. Ωστόσο, οι Keel δεν ηχογράφησαν τη δική τους εκτέλεση μέχρι το 1998. Η έκδοση των Pantera χρησιμοποιήθηκε ως τραγούδι στη θεατρική εκδοχή της ταινίας του 2001 "*[[Donnie Darko]]*" και πιστώθηκε στους The Dead Green Mummies. Το τραγούδι εμφανίστηκε επίσης στο "*[[Trail to Doomsday]]*", μια τηλεοπτική ταινία του "*[[Μαγκάιβερ]]*" από το 1994, καθώς και στην ταινία "*[[Mighty Ducks 2]]*" από το ίδιο έτος. Ο Γκλέιζ συν-έγραψε το τραγούδι "*Down Below*", με αρχική ηχογράφηση του τραγουδιού στο τρίτο άλμπουμ των Pantera, "I Am the Night" του 1985.

Αφού δεν έχει επανεκδοθεί μετά την αρχική κυκλοφορία του σε CD, βινύλιο και κασέτα, όπως και τα προηγούμενα άλμπουμ τους, επίσημες μη bootlegged εκδόσεις του "*Power Metal*" έχουν γίνει συλλεκτικά αντικείμενα, που κυκλοφορούν μέσω των διαδικτυακών ιστοσελίδων δημοπρασιών όπως το eBay.

Οι κριτικές για τον δίσκο υπήρξαν ανάμεικτες, με το "Allmusic" να του δίνει 2,5 / 5 αστέρια, το "Sputnik Music" μέσο όρο βαθμολογιών 3 / 5 και το "Metal Archives" 90%.

## Λίστα Τραγουδιών
# Rock the World - 3:34
# Power Metal - 3:53
# We'll Meet Again - 3:54
# Over and Out - 5:06
# Proud to Be Loud - 4:02
# Down Below - 2:49
# Death Trap - 4:07
# Hard Ride - 4:16
# Burnnn! - 3:35
# P*S*T*88 - 2:51

## Συντελεστές
* Φωνητικά (εκτός απο το κομμάτι 10): Phil Anselmo
* Ρυθμική κιθάρα, Σόλο κιθάρα, φωνητικά στο κομμάτι 10: Diamond Darrell
* Μπάσο: Rex Rocker
* Ντραμς: Vinnie Paul
Επιπλέον μουσικοί:
* Κιθάρα (Στα κομμάτια 3 και 5): Marc Ferrari

;***Συνθέσεις***
* Τραγούδια 1,2,3,4,6,7,8,9: Darrell, Paul, Rocker, Anselmo
* Τραγούδια 5: Ferrari
* Τραγούδια 10: Darrell, Paul, Rocker

## Πηγές
* Power Metal - Pantera | Songs, Reviews, Credits, Awards | AllMusic
* Pantera - Power Metal (album review) | Sputnikmusic
* Pantera - Power Metal - Encyclopaedia Metallum: The Metal Archives

Κατηγορία:Δισκογραφία των Pantera
Κατηγορία:Άλμπουμ του 1988
Ανδρέας Πιτσιλλίδης

Ο **Ανδρέας Πιτσιλλίδης** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας την περίοδο 2011-2013 και ευρωβουλευτής στο Ευρωπαϊκό Κοινοβούλιο την περίοδο 2013-2014 εκλεγμένος με τον ΔΗΣΥ.

## Βιογραφικά στοιχεία
Ο Ανδρέας Πιτσιλλίδης γεννήθηκε στη Λευκωσία στις 9 Ιουνίου 1977. Ομιλεί πέρα από την ελληνική γλώσσα, αγγλικά, γαλλικά, εβραϊκά και λατινικά. Σπούδασε θεολογία στο Εθνικό και Καποδιστριακό Πανεπιστήμιο Αθηνών. Συνέχισε με μεταπτυχιακές σπουδές στη θεολογία στο Κολλέγιο Τρίνιτι. Επιπρόσθετα, απέκτησε μεταπτυχιακό στην κοινωνιολογία από το Αριστοτέλειο Πανεπιστήμιο Θεσσαλονίκης. Εργάζεται ως θεολόγος.

Εργάστηκε ως καθηγητής θεολογίας στη μέση εκπαίδευση. Επιπρόσθετα, υπήρξε ερευνητής στο Κέντρο Μελετών της Μονής Κύκκου. Διετέλεσε Διευθυντής Εκκλησιαστικής Διακονίας της Μητρόπολης Κύκκου και Τηλλυρίας. Εκπροσώπησε την Εκκλησία της Κύπρου σε πολλά διεθνή συνέδρια. Ακόμη, ήταν μέλος της Εκτελεστικής Γραμματείας του Διεθνούς Βήματος Συνάντησης Θρησκειών και Πολιτισμών.

## Πολιτική διαδρομή
Συμμετείχε στις ευρωεκλογές του 2009, ως αριστίνδην υποψήφιος, προσωπική επιλογή του προέδρου του ΔΗΣΥ, αλλά δεν εκλέχθηκε. Το 2009 έγινε μέλος του Πολιτικού Γραφείου του ΔΗΣΥ.

Εκλέχτηκε βουλευτής στις βουλευτικές εκλογές του 2011 στην Εκλογική Περιφέρεια Λευκωσίας με τον ΔΗΣΥ για την Ι΄ Κοινοβουλευτική Περίοδο.

Ως βουλευτής, διετέλεσε γραμματέας της Βουλής και μέλος της Κοινοβουλευτικής Επιτροπής Άμυνας, της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών, της Κοινοβουλευτικής Επιτροπής Εργασίας και Κοινωνικών Ασφαλίσεων και της Κοινοβουλευτικής Επιτροπής Περιβάλλοντος.

Το 2013, ο ευρωβουλευτής του ΔΗΣΥ, Ιωάννης Κασουλίδης, διορίστηκε Υπουργός Εξωτερικών στην Κυβέρνηση Νίκου Αναστασιάδη. Πρώτος επιλαχών για τη θέση του στο Ευρωπαϊκό Κοινοβούλιο ήταν ο Ανδρέας Πιτσιλλίδης, ο οποίος ανέλαβε καθήκοντα ευρωβουλευτή στις 4 Μαρτίου 2013. Συμμετείχε στην πολιτική ομάδα του Ευρωπαϊκού Λαϊκού Κόμματος. Δεν επιλέχθηκε για συμμετοχή στο ψηφοδέλτιο του ΔΗΣΥ για τις ευρωεκλογές του 2014.

Συμμετείχε στις βουλευτικές εκλογές του 2016 στην Εκλογική Περιφέρεια Λευκωσίας με τον ΔΗΣΥ αλλά δεν εκλέχθηκε. Συμμετείχε στις βουλευτικές εκλογές του 2021 στην Εκλογική Περιφέρεια Λευκωσίας με τη ΔΗΠΑ αλλά δεν εκλέχθηκε.

## Αφορισμός
Στις 2 Οκτωβρίου 2015 η Συνοδική Επιτροπή που ορίστηκε από την Ιερά Σύνοδο της Εκκλησίας της Κύπρου επέβαλε ποινή αφορισμού στον Ανδρέα Πιτσιλλίδη, «εξετάζουσα τις θέσεις του επί ζητημάτων Ορθοδόξου πίστεως και διδασκαλίας». Η Ιερά Σύνοδος της Εκκλησίας της Κύπρου αποφάσισε την άρση του αφορισμού του στις 13 Ιουλίου 2023.

## Παραπομπές

## Πηγές
*

## Εξωτερικοί σύνδεσμοι
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λευκωσίας
Κατηγορία:Κύπριοι θεολόγοι
Κατηγορία:Ευρωβουλευτές εκλεγμένοι με τον ΔΗΣΥ
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Δήμος Νικολάου

Ο **Δήμος Νικολάου** ήταν αγωνιστής της Ελληνικής Επανάστασης του 1821 από τη Δράμα.

## Βιογραφικά στοιχεία

Ο Δήμος Νικολάου γεννήθηκε στα τέλη του 18ου αιώνα στη Δράμα. Συμμετείχε μαζί με άλλους συμπολίτες του και συγγενείς του, στις επαναστατικές ενέργειες της Μακεδονίας. Μετά την αποτυχία των επαναστατών εκεί, μετέβη στη νότια Ελλάδα όπου συμμετείχε σε πολλές μάχες. Πολέμησε το διάστημα από το 1821 έως το 1829 στη Θήβα, στη Ναύπακτο και αλλού, ως στρατιώτης αρχικά και στη συνέχεια ως εικοσιπένταρχος. Συνεργάστηκε με τους οπλαρχηγούς Νικήτα Σταματελόπουλο, Χατζηχρήστο και Κωνσταντίνο Βλαχόπουλο. Σε πιστοποιητικό του 1843 που υπογράφουν οι τρεις παραπάνω οπλαρχηγοί βεβαιώνεται η δράση του, καθώς και η γενναιότητα και ανδρεία που επέδειξε. Ο ίδιος ο Δήμος Νικολάου δήλωσε σε αναφορά του:

::"ότε η Ελλάς ύψωσε σημαίαν κατά των Τούρκων, μεθ΄ άλλων συμπολιτών μου, ετρέξαμεν εις βοήθεια της"

Μετά τη λήξη της επανάστασης εγκαταστάθηκε στην ελεύθερη Ελλάδα, όπου αντιμετώπισε μεγάλες δυσκολίες για τη συντήρηση της πολυμελούς οικογένειάς του.

## Αναφορές
* εφημερίδα ''Καθημερινή'', Πόλη θεμελιωμένη επί των υδάτων, Xρίστος Π. Φαράκλας, 14 Σεπτεμβρίου 2003
* Βασίλειος Πασχαλίδης, Η συµβολή της Δράµας εις την Εθνεγερσίαν του 1821, *Περιοδικ*ό "Δραμινά Νέα", τεύχος 29 (Μαρτίου-Απριλίου 1971), σσ. 18 - 19.

Κατηγορία:Έλληνες στρατιωτικοί
Κατηγορία:Αγωνιστές του 1821
Κατηγορία:Αγωνιστής ελληνικής επανάστασης-επέκταση
Κατηγορία:Ιστορία της Δράμας
Κατηγορία:Δράμα (πόλη)
Μιχρισάχ Σουλτάνα

Η **Μιχρισάχ Βαλιντέ Σουλτάν** (Οθ. Τούρκικα:مہر شاہ والدہ سلطان) (Τούρκικα: *Mihrişah Valide Sultan*, 1745 - 16 Οκτωβρίου 1805) ήταν η δεύτερη σύζυγος του σουλτάνου Μουσταφά Γ΄ της Οθωμανικής Αυτοκρατορίας. Ήταν η μητέρα του Σουλτάνου Σελίμ Γ΄ και συν-αντιβασιλέας του ως Βαλιντέ Σουλτάν για 16 χρόνια, από το 1789 μέχρι το 1805.

Ο πλήρης τίτλος ήταν: ***Devletlu İsmetlu Mihr-î-Şah Valide Sultan Aliyyetü'ş-Şân Hazretleri***

## Βιογραφία
Η Μιχρισάχ Σουλτάν ήταν γεωργιανής καταγωγής, κόρη ενός ορθόδοξου γεωργιανού ιερέα. Ήταν Καθολική και εξισλαμίστηκε μετά τη σύλληψή της. Στις 24 Δεκεμβρίου 1761 σε ηλικία 16 ετών γέννησε τον μελλοντικό Σουλτάνο Σελίμ Γ΄. Είχε επίσης ένα γιο τον Ηγεμόνα Σουλτάν Μεχμέτ (1767-1772) και τρεις κόρες, την Χιμπετουλάχ Σουλτάν (1759-1762), την Σαχ Σουλτάν (1761-1803) και την Φατμά Σουλτάν (1770-1772). Μιχρισάχ σημαίνει "Ήλιος του Σουλτάνου".

Περιγράφεται ως πρόθυμη πρωταγωνίστρια των μεταρρυθμίσεων της βασιλείας του γιου της. Ήταν ιδιαίτερα απορροφημένη με τη μεταρρύθμιση των στρατιωτικών σχολών και για την ίδρυση του διπλωματικού σώματος. Ίδρυσε πολλά σχολεία και τζαμιά την δεκαετία του 1790. Το 1795 ίδρυσε το Μιχρισάχ Βαλιντέ Σουλτάν Σχολείο και το 1805 διέταξε την κατασκευή του σιντριβανιού Μιχρισάχ Βαλιντέ Σουλτάν στο Γενικόι στην Κωνσταντινούπολη. Το Ιμαρέτ, το οποίο χτίστηκε από διαταγή της Μιχρισάχ Σουλτάν, είναι ακόμα σε λειτουργία για περισσότερο από διακόσια χρόνια στο Εγιούπ στην Κωνσταντινούπολη. 

Η Μιχρισάχ Σουλτάν πέθανε στις 16 Οκτωβρίου 1805 στην Κωνσταντινούπολη, σε ηλικία 60 ετών, κατά την διάρκεια της βασιλείας του γιου της.

## Παραπομπές

* "The Ottomans, Sultan III". TheOttomans.org Mr. Korkut Ozgen. Retrieved 2011-11-09.
* **^** "Sultan III. Selim Han". Republic of Turkey Ministry of Culture and Tourism. Retrieved 2009-02-06.

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Βασιλομήτωρ
Κατηγορία:Βαλιδέ Σουλτάνες
Κατηγορία:Σουλτάνες της Οθωμανικής Αυτοκρατορίας
Αγγλικό πρωτάθλημα ποδοσφαίρου ανδρών 1901-1902

Το 1901-1902 διοργανώθηκε το δέκατο τέταρτο Αγγλικό πρωτάθλημα ποδοσφαίρου ανδρών. Η Σάντερλαντ κατέκτησε το τέταρτο πρωτάθλημα της ιστορίας της. Η Λίβερπουλ πρώτη στο πρωτάθλημα του 1900-1901 τα πήγε άσχημα και τερμάτισε στην ενδέκατη θέση.

## Βαθμολογία

## Αναφορές

*RSSSF Αγγλικό πρωτάθλημα ποδοσφαίρου ανδρών 1901-1902

Κατηγορία:Εγχώρια ποδοσφαιρικά πρωταθλήματα 1900-1901
Κατηγορία:Πρέμιερ Λιγκ